พอดีแฟนกินยาคุมแบบเดือนไป แล้วเมนส์มาเยอะ แล้วอาการปวดท้องมากกว่าปกติ มีวิธ๊ไหนที่จะทำให้อาการปวดท้องเบาลงไหมครับ มีวิธีดูแลอย่างไร
สวัสดีค่ะ อาการประจำเดือนมามากกว่าปกตินั้น คือออกมากกว่า 5 แผ่นผ้าอนามัยชุ่มต่อวัน ติดต่อกันเกิน 7 วัน อาจมีสาเหตุมาจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนการกินยาคุมกำเนิดแบบแผงรายเดือน อาจทำให้เลือดออกกระปริดกระปรอยระหว่างรอบเดือนได้ แต่ไม่ควรทำให้มีเลือดออกมาผิดปกติค่ะแนะนำว่าถ้าประจำเดือนมามากจริงดังกล่าวไป ควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน รับประทานยาแก้ปวดกลุ่มแก้อักเสบที่ไม่ใช่สเตียรอยด์ได้ ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์